《失题》
宋代·舒岳祥

山云如练静，水云如鹤飞。
细观聚散间，动静皆天机。
是物本无心，出处不可期。
我亦尝出岫，不雨竟空归。
师今恐云去，密密关窗扉。
收卷成坐卧，补缀为衲衣。
此中有深意，宴坐添炉霏。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。